Diari Oficial de la Generalitat Valenciana


Sumari del DOGV 5329, del 22-08-2006 (2006/9026)

RESOLUCIÓ de 26 de juny de 2006, per la qual s'atorga a Gas Natural Cegas, SA, autorització administrativa per a la construcció de la xarxa de distribució de gas natural al terme municipal de Xilxes, a la província de Castelló (CBREDE/2004/13/12).
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5329

Data del DOGV
:   22-08-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/9026


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 26 de juny de 2006, per la qual s'atorga a Gas Natural Cegas, SA, autorització administrativa per a la construcció de la xarxa de distribució de gas natural al terme municipal de Xilxes, a la província de Castelló (CBREDE/2004/13/12). [2006/9026]  
Advertits errors en el text de la Resolució de 19 d'agost de 2005, del Servici Territorial d'Energia de Castelló, per la qual s'autoritza la construcció de la xarxa de distribució de gas natural al terme municipal de Xilxes, a la província de Castelló, a Gas Natural Cegas, SA, es procedix, d'acord amb el que indica l'article 105.2 de la Llei 30/92, de 26 de novembre, de Règim Jurídic de les Administracions Publiques i del Procediment Administratiu Comú (BOE 27/11/92), a efectuar les oportunes rectificacions, i es transcriu, a continuació, el text integre modificat:  
Vista la sol·licitud presentada per Gas Natural Cegas, SA, amb data 30 de juny de 2004, en la Unitat Territorial d'Energia de Castelló de la Conselleria d'Infraestructures i Transport, junt amb la còpia modificada del projecte de xarxa de distribució de gas natural per a usos domèstics i comercials en el municipi de Xilxes i addenda a este firmats estos dos per l'enginyera industrial, Sra. Rosa Anna Frasquet Sánchez i visats pel Col·legi Oficial d'Enginyers Superiors Industrials de la Comunitat Valenciana, amb dates 10 de febrer de 2004 i 17 de juny de 2004, perquè li siga atorgada l'autorització administrativa per a la distribució de gas natural en el municipi de Xilxes, província de Castelló, amb destinació als mercats domèstic, comercial i industrial.  
Vist que va ser realitzada la informació pública, que fa referència l'article 73.4 de la Llei 34/1998, de 7 d'octubre, del Sector d'Hidrocarburs (BOE de 8 d'octubre de 1998).   
Vist que sol·licitat per part de la Unitat Territorial d'Energia l'informe a l'Ajuntament de Xilxes amb data 16 de setembre de 2004 i reiterat amb data 21-10-04, de conformitat amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions en què s'hauran d'efectuar les obres a què es referix la sol·licitud de Gas Natural Cegas, SA, amb data 05/10/04, es rep la còpia de l'informe tècnic emés per la Sra. Josepa Solerneu Sanz, en el qual es determinen una sèrie de condicions d'aplicació a l'execució de les obres, posteriors a l'autorització administrativa.  
Que sol·licitat i reiterat informe, en les mateixes dates, a la Diputació Provincial de Castelló, es rep amb data 09-05-2005, l'informe tècnic emés per l'enginyer Sr. Samuel Marca Doménech amb dos condicions per a la realització de les obres.   
D'estos dos informes es va traslladar per part de la Unitat Territorial d'Energia de Castelló a Gas Natural Cegas, SA, la qual dóna la seua conformitat a les condicions.  
Vist que en la data que és dictada la present resolució, consta justificadament acreditada a la Direcció General d'Energia per part de Gas Natural Cegas, SA, les dades referides als aspectes següents:  
. La zona geogràfica per a la qual se sol·licita autorització administrativa, delimitada adequadament i definida la instal·lació principal de la xarxa, dins de zones urbanitzades o amb projecte d'urbanització aprovat.  
. Referència al pla d'expansió de la xarxa en la zona per a l'arribada del gas als distints punts de subministrament inclosos en l'àmbit de l'autorització.  
. Identificació dels límits i de les distàncies existents de la zona objecte de dit pla, limitada l'expansió a sòl classificat com a urbà o urbanitzable amb projecte d'urbanització aprovat.  
. Punts de connexió de la infraestructura de gas, el seu emplaçament geogràfic, titular i característiques que el definixen.  
. Altres possibilitats de connexió en la zona que tinguen solució de continuïtat per a les instal·lacions objecte de la sol·licitud d'autorització administrativa.  
Vist que Gas Natural Cegas, SA, reunix els requisits establits en el capítol II del títol II del Reial Decret 1434/2002, de 27 de desembre, per a l'exercici de l'activitat de distribució.  
Atés els informes tècnics emesos pel Servici Territorial d'Energia de Castelló de la Conselleria d'Infraestructures i Transport, sobre les sol·licituds presentades d'autorització administrativa per a la construcció de la xarxa de distribució de gas natural al terme municipal de Xilxes.  
Vist que per aplicació de l'article 55 punt 1 apartat b) de la citada Llei 34/1998, de 7 d'octubre, les instal·lacions de distribució de gas natural requerixen autorització administrativa prèvia.  
Atés que s'han complit els tràmits reglamentaris en l'expedient instruït a l'efecte.  
Atés els avantatges quant a la garantia, la importància, la qualitat i les condicions tècniques, en virtut del que s'ha establit anteriorment i que este Servici Territorial d'Energia és competent per a dictar la present resolució d'acord amb l'article 73.2 i l'article 3.3. d) de la Llei 34/1998 i amb l'article 16 del Decret 118/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Este Servici Territorial d'Energia, resol  
Atorgar autorització administrativa per a la construcció de la xarxa de distribució de gas natural en la localitat de Xilxes a la província de Castelló, les característiques principals de la qual són:  
. Subjecte: Gas Natural Cegas, SA  
. Tipus de gas: gas natural.  
. Punt de connexió:   
Gasoducte de conformitat amb el que indica l'addenda modificada de 17 de juny de 2004, amb connexió en APA amb 10 m de tub d'acer de 2. de diàmetre i estació de regulació i mesura APA/MPA amb un cabal de 500 Nm³/h.  
. Zona geogràfica: la superfície urbanitzable del municipi de Xilxes tal com estan descrites en l'apartat següent de delimitació geogràfica en la descripció d'àrees compreses en les fases I i II.  
. Compromisos i plans d'expansió: a l'efecte s'han de considerar les condicions exposades en els documents aportats el 24/05/2005 en els quals es preveuen 2 fases.   
Fase I: 1r any   
Connexió en APA amb 10 m de tub d'acer de 2. de diàmetre i estació de regulació i mesura APA/MPA amb un cabal de 500 Nm³/h.  
Xarxa de distribució amb canonada de polietilé de diàmetres 160 i 110 mm en MPA, que es complementa amb canonada de polietilé de diàmetres 160 i 110 mm en MPB.  
Delimitació geogràfica:   
Àrea compresa entre el camí paral·lel a CV-230 fins al carrer de Sagunt, carrers Jaume I, del Barranquet, Blasco Ibáñez, fins al ferrocarril, segons el pla núm. 810-VK 9.1 Rev. 0.1 de l'addenda al projecte.  
Zona marítima de Xilxes, segons el pla núm. 375-CD 0.2 Rev. 0.1 de l'addenda al projecte.  
Fase II: 2n any   
Xarxa de distribució amb canonada de polietilé de diàmetre 110 mm en MPA.   
Delimitació geogràfica. Àrea compresa des del final de la fase I fins als límits del sòl urbanitzable segons el pla núm. 694-IK 2.1 Rev. 0.1 de l'addenda al projecte.  
. Pressupost de projecte presentat: 82.805,77 euros.  
La present autorització administrativa s'atorga a l'empara del que disposen els articles 3.3 apartat d) i 73.2 de la Llei 34/1998, de 7 d'octubre, del Sector d'Hidrocarburs, i estarà sotmesa a les condicions que figuren a continuació:  
Primera. El titular d'esta constituirà en el termini d'un mes, a partir de la data de la notificació de la present resolució, una garantia per valor de 1.656,11 euros, import corresponent al 2% del pressupost de la instal·lació que figura en l'expedient de sol·licitud, que ha de presentar en el Servici Territorial d'Energia de Castelló per a garantir el compliment de les obligacions, d'acord amb el que assenyala el punt 4 de l'article 73 de la Llei 34/1998, de 7 d'octubre, del Sector d'Hidrocarburs, i de conformitat amb l'article 28 del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
La dita fiança es constituirà en la Tresoreria del Servici Territorial de Castelló de la Conselleria d'Economia, Hisenda i Ocupació, de conformitat amb l'Orde de 14 de febrer de 1986 i l'Orde de 16 de desembre de 1996 de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular de la present autorització una vegada que el Servici Territorial d'Energia de Castelló atorgue l'autorització d'explotació de les instal·lacions a què es referix la present resolució.  
Segona. Gas Natural Cegas, SA, complirà les obligacions que estrictament s'assenyalen en l'article 74, Obligacions dels distribuïdors de gas natural, i en el punt 1 de l'article 83, Obligacions i drets dels distribuïdors i comercialitzadors en relació amb el subministrament, de la Llei 34/1998, de 7 d'octubre, del Sector d'Hidrocarburs, així com en el punt 3 de l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural. En especial, estarà obligada a procedir a l'ampliació de les instal·lacions de distribució, en l'àmbit geogràfic de la seua autorització, quan siga necessari atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.   
Tercera. El titular de la present autorització disfrutarà, com a distribuïdor, dels drets que assenyalen els articles 75 i 83 de la Llei 34/1998, de 7 octubre, del Sector d'Hidrocarburs, així com els que s'assenyalen en l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
Quarta. La present autorització s'entén sense perjuí i independentment de les concessions, les llicències, els permisos o les autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre, i de conformitat amb l'article 28 del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
Cinquena. La present autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, modificat per l'article 28 del Reial Decret Llei 5/2005, d'11 de març.  
Sisena. Les instal·lacions que s'han d'establir es faran d'acord amb el projecte tècnic d'execució que s'han de presentar en el Servici Territorial d'Energia de Castelló dins del termini de dos mesos, comptadors a partir de la data de la notificació de la present resolució, i es referiran als elements compresos en l'àmbit d'aplicació del Reglament de Xarxes i Connexions de Combustibles Gasosos, aprovat per l'Orde de 18 de novembre de 1974 (BOE, 6 de desembre de 1974) i modificat per l'Orde de 26 d'octubre de 1983 (BOE, 08.11.83) i la correcció d'errors (BOE 23.07.84), l'Orde de 6 de juliol de 1984 (BOE, 23.07.84), l'Orde de 9 de març de 1994 (BOE, 21.03.94), l'Orde de 29 de maig de 1998 (BOE, 11.06.98), i compliran el dit reglament, així com les disposicions i les normes tècniques que en general s'apliquen. Estes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.  
Setena. La determinació de les tarifes i del règim econòmic que s'apliquen per al subministrament de gas natural es regiran per les disposicions vigents en cada moment.  
Huitena. La present autorització s'atorga sense perjuí de tercers i es deixaran fora de perill els drets particulars.  
Novena. Serà causa de revocació de la present autorització administrativa l'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
Déu. La present autorització entrarà en vigor l'endemà de la data la seua notificació.  
Contra la present resolució, que no posa fi a la via administrativa, es podrà presentar recurs d'alçada davant de la Direcció General d'Energia (c/ de Colom núm. 1, 4a. 46402 València), en el termini d'un mes, comptador a partir del dia següent a aquell en què tinga lloc la notificació de la present, de conformitat amb el que disposen els articles 114 i 115 de la Llei 4/99, de 13 de gener, de modificació de la Llei 30/92, de 26 de novembre, de Règim Jurídic i del Procediment Administratiu Comú.  
Castelló, 27 de juny de 2006.. El cap del Servicio Territorial d'Energia: Leopoldo Igual Diaz-Teran.